Robert Mueller

Robert Swan MUELLER [ ˈmʌlər ] la 3-a (naskita la 7-an de aŭgusto 1944 en Manhatano, Novjorko) estas altranga oficisto de la usona registaro. Li estis Direktoro de la Federacia Buroo de Enketado (FBI) de 2001 ĝis 2013. De la 17-a de majo 2017 ĝis marto 2019, li estis Speciala Konsilisto pri la eblaj ligoj inter la kampanjo de Donald Trump kaj rusaj unuoj kaj rilataj aferoj.  Mueller prezentis sian raporton al la Ĝenerala Prokuroro William Barr la 22-an de marto 2019. 

Prezidanto George W. Bush nomumis Mueller kiel Direktoron de la FBI, kaj la Usona Senato konfirmis lin unuanime kun 98 voĉoj kontraŭ neniu (du senatanoj, Pete Domenici kaj Daniel Inouye, forestis).  Mueller funkciis kiel FBI-Direktoro de la 4-a de septembro 2001 ĝis la 4-a de septembro 2013. Kun 12 jaroj en ofico, li estas la dua plej longe servanta FBI-Direktoro post J. Edgar Hoover, kiu tenis la oficon dum 48 jaroj. Lin sukcedis James B. Comey la 4-an de septembro 2013, dum la dua oficperiodo de Prezidanto Obama.

Sub lia gvidado,  komenciĝis reformo de la buroo, kiu inkluzivis, precipe, plifortigon de ĝiaj kontraŭterorismaj kaj spionkolektaj unuoj. Rezulte de la reformo, la FBI komencis pli aktive kunlabori kun la CIA, kaj pluraj FBI-unuoj estis metitaj sub la Direktoron de Nacia Inteligenteco.

 Referencoj 

 Eksteraj ligiloj 

 Profilo ĉe la Federala Buroo de Enketo kaj personaro


Kategorio:Skotaj usonanoj
Kategorio:Germanaj usonanoj
Kategorio:Anglodevenaj usonanoj
Kategorio:Usonaj advokatoj